
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«17» студзеня 2023 г.
	         № 4 
	   г. Масква




Аб унясенні змяненняў у Адзіныя ветэрынарныя 
(ветэрынарна-санітарныя) патрабаванні, што прад’яўляюцца да тавараў, якія падлягаюць ветэрынарнаму кантролю (нагляду)

У адпаведнасці з пунктам 2 артыкула 58 Дагавора аб Еўразійскім эканамічным саюзе ад 29 мая 2014 года і пунктам 22 дадатку № 2 да Рэгламенту працы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Унесці ў Адзіныя ветэрынарныя (ветэрынарна-санітарныя) патрабаванні, што прад’яўляюцца да тавараў, якія падлягаюць ветэрынарнаму кантролю (нагляду), зацверджаныя Рашэннем Камісіі Мытнага саюза ад 18 чэрвеня 2010 г. № 317, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
М. Мясніковіч

ДАДАТАК
да Рашэння Калегіі 
Еўразійскай эканамічнай камісіі
ад 17 студзеня 2023 г. № 4 

ЗМЯНЕННІ,
якія ўносяцца ў Адзіныя ветэрынарныя (ветэрынарна-санітарныя) патрабаванні, што прад’яўляюцца да тавараў, якія падлягаюць ветэрынарнаму кантролю (нагляду)

1. У раздзеле «Агульныя палажэнні»:
абзац пятнаццаты пасля сказа першага дапоўніць сказам наступнага зместу: «Дыягнастычныя даследаванні пры правядзенні каранцінавання жывёл пры іх перамяшчэнні паміж дзяржавамі-членамі ажыццяўляюцца ў парадку, устаноўленым заканадаўствам дзяржаў-членаў.»;
пасля абзаца пятнаццатага дапоўніць абзацам наступнага зместу:
«Вынікі дыягнастычных даследаванняў, якія праводзяцца з мэтай пацвярджэння выканання гэтых Патрабаванняў, павінны быць адмоўнымі. У выпадку выяўлення пры правядзенні дыягнастычных даследаванняў узбуджальнікаў хвароб жывёл, якія нясуць рызыку ўзнікнення і (або) распаўсюджвання заразных хвароб жывёл, увоз усёй партыі такіх падкантрольных тавараў на мытную тэрыторыю Еўразійскага эканамічнага саюза і (або) іх перамяшчэнне паміж дзяржавамі-членамі павінны быць забароненыя.»; 
сказ першы абзаца сямнаццатага выключыць.
2. Абзац другі главы 1 выкласці ў наступнай рэдакцыі:
«- губкападобнай энцэфалапатыі буйной рагатай жывёлы – з краін або адміністрацыйных тэрыторый з улікам статусу па губкападобнай энцэфалапатыі буйной рагатай жывёлы ў адпаведнасці з рэкамендацыямі Кодэкса МЭБ па гэтым захворванні;». 
3. У главе 3:
найменне дапоўніць словамі «, адабраных «in vivo»;
абзац першы пасля слова «эмбрыёны» дапоўніць словамі 
«, адабраныя «in vivo».
4. Абзац трынаццаты главы 16 выкласці ў наступнай рэдакцыі:
«- губкападобнай энцэфалапатыі буйной рагатай жывёлы – з краін або адміністрацыйных тэрыторый з улікам статусу па губкападобнай энцэфалапатыі буйной рагатай жывёлы ў адпаведнасці з рэкамендацыямі Кодэкса МЭБ па гэтым захворванні;». 
5. У главе 40:
абзац трэці выкласці ў наступнай рэдакцыі:
«для ўспрыімлівых відаў жывёл:»; 
у абзацах сорак шостым, пяцьдзясят чацвёртым, шасцідзясятым і шэсцьдзясят другім словы «розных відаў» замяніць словамі «(толькі для ўспрыімлівых відаў жывёл)»;
абзац семдзесят дзявяты пасля слова «драпежных» дапоўніць словамі «(акрамя норак)»;
пасля абзаца восемдзесят шостага дапоўніць абзацам наступнага зместу:
«Дапускаюцца ўвоз і (або) перамяшчэнне драпежных жывёл пры пацвярджэнні ветэрынарным урачом, які выдаў ветэрынарны сертыфікат, што тэрмін падтрымання імунітэту вакцынай супраць шаленства, які складае больш за адзін год, не скончыўся, або пры лабараторным пацвярджэнні, што напружанасць імунітэту супраць шаленства складае не менш за 0,5 МА/мл, а таксама не вакцынаваных супраць шаленства драпежных жывёл, якія не дасягнулі ўзросту 3 месяцаў.». 
6. Дапоўніць главамі 47 і 48 наступнага зместу:
«Глава 47
ВЕТЭРЫНАРНЫЯ ПАТРАБАВАННІ 
пры ўвозе на мытную тэрыторыю Еўразійскага эканамічнага саюза і (або) перамяшчэнні паміж дзяржавамі-членамі эмбрыёнаў «in vitro» буйной рагатай жывёлы 

Да ўвозу на мытную тэрыторыю Еўразійскага эканамічнага саюза і (або) перамяшчэння паміж дзяржавамі-членамі дапускаюцца эмбрыёны «in vitro», атрыманыя ад здаровых племянных жывёл.
Быкі-вытворнікі павінны ўтрымлівацца на прадпрыемствах штучнага асемянення або ў гаспадарках не менш за 30 дзён перад адборам генетычнага матэрыялу і не выкарыстоўвацца на працягу гэтага часу для натуральнага асемянення.
Каровы – донары аацытаў павінны знаходзіцца ў краіне не менш за 6 месяцаў і ўтрымлівацца на прадпрыемствах штучнага асемянення або ў гаспадарках не менш за 30 дзён перад адборам генетычнага матэрыялу. 
Каровы – донары аацытаў не павінны мець кантакту з іншымі жывёламі, увезенымі ў краіну на працягу апошніх 12 месяцаў, і не быць вакцынаванымі супраць бруцэлёзу на працягу апошніх 36 месяцаў перад адборам генетычнага матэрыялу.
Сперма, якая выкарыстоўваецца для атрымання эмбрыёнаў «in vitro», павінна адпавядаць патрабаванням главы 2 гэтых Патрабаванняў.
Эмбрыёны «in vitro», якія ўвозяцца на мытную тэрыторыю Еўразійскага эканамічнага саюза і (або) перамяшчаюцца паміж дзяржавамі-членамі, павінны паходзіць з краін або адміністрацыйных тэрыторый, свабодных ад наступных заразных хвароб:
везікулярны стаматыт, кантагіёзная плеўрапнеўманія – на працягу апошніх 24 месяцаў;
яшчур – на працягу апошніх 12 месяцаў; 
губкападобная энцэфалапатыя буйной рагатай жывёлы – тэрыторыя мае афіцыйны статус «нязначнай рызыкі» ў адпаведнасці з рэкамендацыямі Кодэкса МЭБ;
блутанг, вірус эпізаатычнай гемарагічнай хваробы (эпізаатычная гемарагічная хвароба) – на працягу апошніх 24 месяцаў. 
Гаспадаркі або прадпрыемствы штучнага асемянення, дзе ажыццяўляецца працэс атрымання эмбрыёнаў «in vitro», павінны быць свабодныя ад наступных заразных хвароб:
бруцэлёз, туберкулёз – на працягу апошніх 12 месяцаў;
энзаатычны лейкоз – на працягу апошніх 24 месяцаў;
інфекцыйны рынатрахеіт, трыхаманоз (Trichomonas fetus), кампілабактэрыёз (Campylobacter fetus veneralis), хламідыёз – на працягу апошніх 12 месяцаў.
У гаспадарках або на прадпрыемствах штучнага асемянення, дзе ажыццяўляецца працэс атрымання эмбрыёнаў «in vitro», не былі зарэгістраваны наступныя выпадкі:
паратуберкулёз – на працягу апошніх 36 месяцаў; 
лептаспіроз – на працягу апошніх 3 месяцаў; 
вірусная дыярэя буйной рагатай жывёлы – на працягу апошніх 6 месяцаў.
Каровы – донары аацытаў перад адборам генетычнага матэрыялу павінны быць апрацаваны супраць лептаспірозу антыбіётыкам па схемах з даказанай эфектыўнасцю прэпарату ў дачыненні да лептаспір з улікам дазіроўкі (кратнасці) і часу поўнай элімінацыі ўзбуджальнікаў з арганізма донара.
Каровы – донары аацытаў павінны падвяргацца тэсціраванню ў лабараторыі (акрэдытаванай або сертыфікаванай ва ўстаноўленым парадку) з выкарыстаннем дыягнастычных тэстаў, якія адпавядаюць метадам, зацверджаным краінай-экспарцёрам, на наступныя хваробы:
туберкулёз, паратуберкулёз, энзаатычны лейкоз, трыхаманоз, кампілабактэрыёз, хламідыёз – не менш за 1 раз на год;
вірусная дыярэя буйной рагатай жывёлы (сералагічны тэст або тэст ідэнтыфікацыі ўзбуджальніка ва ўзоры крыві) – не менш за 1 раз на год; 
інфекцыйны рынатрахеіт (сералагічны тэст – парныя пробы з інтэрвалам 21 дзень) – не менш за 1 раз на год;
бруцэлёз – 2 разы на год;
блутанг – сералагічны тэст праз 28–60 дзён пасля адбору генетычнага матэрыялу або тэст ідэнтыфікацыі ўзбуджальніка ва ўзоры крыві, узятым у дзень адбору генетычнага матэрыялу; 
вірус эпізаатычнай гемарагічнай хваробы (эпізаатычная гемарагічная хвароба) – сералагічны тэст праз 28–60 дзён пасля адбору генетычнага матэрыялу або тэст ідэнтыфікацыі ўзбуджальніка ва ўзоры крыві, узятым у дзень адбору генетычнага матэрыялу.
Эмбрыёны павінны быць адабраныя, захоўвацца і транспартавацца ў адпаведнасці з рэкамендацыямі Кодэкса МЭБ.
Глава 48
ВЕТЭРЫНАРНЫЯ ПАТРАБАВАННІ
пры ўвозе на мытную тэрыторыю Еўразійскага эканамічнага саюза і (або) перамяшчэнні паміж дзяржавамі-членамі эмбрыёнаў дробнай рагатай жывёлы

Да ўвозу на мытную тэрыторыю Еўразійскага эканамічнага саюза і (або) перамяшчэння паміж дзяржавамі-членамі дапускаюцца эмбрыёны, атрыманыя ад здаровых племянных жывёл. 
Авечкі (козы) – донары эмбрыёнаў павінны знаходзіцца ў краіне не менш за 6 месяцаў перад адборам генетычнага матэрыялу. 
Авечкі (козы) – донары эмбрыёнаў павінны ўтрымлівацца ў гаспадарках і (або) на прадпрыемствах штучнага асемянення не менш за 30 дзён перад адборам генетычнага матэрыялу, не выкарыстоўвацца на працягу гэтага часу для натуральнага асемянення і не мець кантакту з іншымі жывёламі, увезенымі ў краіну на працягу апошніх 12 месяцаў. 
Сперма, якая выкарыстоўваецца для асемянення авечак (коз) – донараў эмбрыёнаў, павінна адпавядаць патрабаванням главы 6 гэтых Патрабаванняў. 
Эмбрыёны дробнай рагатай жывёлы павінны паходзіць з краін або адміністрацыйных тэрыторый, свабодных ад наступных заразных хвароб: 
яшчур – на працягу апошніх 12 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй;
блутанг – на працягу апошніх 24 месяцаў перад адборам генетычнага матэрыялу;
інфекцыйная плеўрапнеўманія коз – на працягу апошніх 12 месяцаў на тэрыторыі краіны;
чума дробных жвачных, чума буйной рагатай жывёлы, ліхаманка даліны Рыфт – на працягу апошніх 24 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй;
воспа авечак і коз – на працягу апошніх 36 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй або 6 месяцаў пасля забою апошняй хворай на воспу авечак і коз жывёлы пры прымяненні ў краіне вымушанага забою;
сверб авечак – у адпаведнасці з рэкамендацыямі Кодэкса МЭБ;
адэнаматоз, памежная хвароба – на працягу апошніх 36 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй. 
Гаспадаркі, дзе ажыццяўляецца працэс атрымання эмбрыёнаў дробнай рагатай жывёлы, павінны быць свабодныя ад наступных заразных хвароб:
эпідыдыміт авечак (Brucella ovis), Ку-ліхаманка – на працягу апошніх 12 месяцаў на тэрыторыі гаспадаркі;
інфекцыйная агалактыя – на працягу апошніх 6 месяцаў на тэрыторыі гаспадаркі; 
паратуберкулёз – на працягу апошніх 24 месяцаў на тэрыторыі гаспадаркі;
туберкулёз – на працягу апошніх 6 месяцаў на тэрыторыі гаспадаркі, што пацвярджаецца вынікамі дыягнастычных даследаванняў;
лептаспіроз – на працягу апошніх 3 месяцаў на тэрыторыі гаспадаркі;
сібірская язва – на працягу 20 дзён на тэрыторыі гаспадаркі;
бруцэлёз. Авечкі (козы) – донары эмбрыёнаў паходзяць са статкаў дробнай рагатай жывёлы, бяспечных па бруцэлёзе, пры адсутнасці зарэгістраваных выпадкаў інфекцыі Brucella ў статку на працягу апошніх 12 месяцаў. Жывёлы былі падвергнуты дыягнастычнаму даследаванню на інфекцыі Brucella адзін раз на 6 месяцаў, вынікі якога былі адмоўнымі;
мэдзі-вісна, артрыт-энцэфаліт коз. Авечкі (козы) – донары эмбрыёнаў паходзяць з гаспадарак, у якіх адсутнічаюць зарэгістраваныя выпадкі захворвання (клінічныя і сералагічныя) на працягу апошніх 36 месяцаў, а авечкі і козы са статкаў, небяспечных па гэтых захворваннях, на працягу ўказанага перыяду не ўводзяцца ў статкі;
энзаатычны аборт (хламідыёз авечак Chlamydophila abortus). Авечкі (козы) – донары эмбрыёнаў утрымліваюцца на працягу 2 гадоў перад адборам генетычнага матэрыялу ў гаспадарках, у якіх адсутнічаюць зарэгістраваныя выпадкі энзаатычнага аборту авечак, што пацвярджаецца вынікамі дыягнастычных даследаванняў.
Авечкі (козы) – донары эмбрыёнаў павінны не менш за 1 раз на год падвяргацца тэсціраванню ў лабараторыі (акрэдытаванай або сертыфікаванай ва ўстаноўленым парадку) з выкарыстаннем дыягнастычных тэстаў, якія адпавядаюць метадам, зацверджаным краінай-экспарцёрам, на наступныя хваробы: блутанг, туберкулёз, паратуберкулёз, бруцэлёз, хламідыёз, мэдзі-вісна, артрыт-энцэфаліт коз, інфекцыйная агалактыя, лептаспіроз, памежная хвароба, лістэрыёз. Вынікі дыягнастычных тэстаў павінны быць адмоўнымі. 
Авечкі (козы) – донары эмбрыёнаў пасля атрымання ад іх генетычнага матэрыялу павінны знаходзіцца пад наглядам ветэрынарнага ўрача не менш за 30 дзён.
Эмбрыёны павінны быць адабраныя, захоўвацца і транспартавацца ў адпаведнасці з рэкамендацыямі Кодэкса МЭБ.».

